**บันทึกรายงานการประชุมผู้บริหาร สมาชิกสภาองค์การบริหารส่วนตำบล และพนักงานส่วนตำบลวังยาง**

**ประจำเดือนมกราคม 2563**

**เมื่อวันศุกร์ที่ 3 มกราคม พ.ศ. 2563**

 **ณ ห้องประชุมองค์การบริหารส่วนตำบลวังยาง**

------------------------------------

 เปิดประชุม เวลา 09.21 น.

นายก อบต. - แจ้งเข้าเวรงานกาชาดพาโชค วันที่ 14 มกราคม 2563 เวลา 15.00 - 17.00 น. ที่ศาลากลางจังหวัดพิษณุโลก การแต่งกายใส่เสื้อสีเหลือง ใช้รถ อบต. จำนวน 2 คัน

 - วันที่ 16 มกราคม 2563 มีการประกวดร้องเพลงงานกาชาด และมีการประกวดเดินแบบผ้าไทย

 - ธกส. แจ้งผู้ที่มีบัตร ATM แบบแถบแม่เหล็กให้ไปทำบัตรใหม่

 - นโยบายผู้ว่าเน้นเรื่องยาเสพติด โดยทางอำเภอจะเตรียมมาตรวจสารเสพติด

 - เรื่องขยะภายในหมู่บ้าน ตำบล ขอให้ช่วยกันทำความสะอาดที่บ้านเพื่อเป็นตัวอย่างที่ดี ขอให้ช่วยกันดูภายในสำนักงานให้ดีเหมือนกัน ให้ป้องกันดูแลตัดแต่งกิ่งต้นไม้ให้เรียบร้อย

 - การเบิกจ่ายงบประมาณจากหน่วยงานต่าง ๆ ปีนี้อาจจะล่าช้าต้องรองบประมาณจากรัฐบาล (หน่วยงานที่มีโครงการ)

 - เรื่องการศึกษา ถ้าใครมีลูกหลานเรียนดีแต่ยากจนให้ติดต่อผู้ว่าโดยตรง ส่งเรียนจนจบปริญญาตรี ตอนนี้มีประมาณ 30 คน โดยมีกองทุนการศึกษา

 - เรื่องอาหารปลอดภัย มอบให้นายวรวุฒิ โดนดา และ นายสถาพร มีกมล ให้ดำเนินการจัดทำโครงการ

 - เรื่องแผนพัฒนาท้องถิ่นที่เกินศักยภาพต้องเข้าคณะกรรมการแผน โดยมีนาย บุญชนะ คลองภูเขียว นายก อบต.ชมพู เป็นประธาน

 - ผู้ใดที่เลี้ยงปลาให้มาแจ้งที่ประมงอำเภอ โดยต้องแจ้งทุกปี หากเกิดปัญหาน้ำท่วมทางหน่วยงานจะสามารถให้ความช่วยเหลือได้

 - ตอนนี้กองช่างดำเนินการออกวัดที่ดิน โดยสำรวจโรงเรือนก่อน เหลือหมู่ 3 ให้ทำตารางไว้ให้ทันตามกรอบเวลา แต่ทางรัฐบาลได้ขยายให้ 4 เดือน เราควรทำให้เสร็จก่อน เดือนสุดท้ายควรตรวจสอบความถูกต้อง ให้นายนฤดล เกษมรัตน์ นายช่างโยธา สั่งการ แบ่งงาน ประสานสมาชิกสภา อบต. หรือผู้ใหญ่บ้านในการลงพื้นที่

 - นโยบายจังหวัดให้ใส่ชุดผ้าไทยทุกวันศุกร์ อยากให้ใส่ชุดแบบเดียวกัน สีเดียวกัน เวลามีกิจกรรมสามารถใส่ได้ ภายในเดือนกุมภาพันธ์ 2563 น่าจะมีชุดไทยใส่

 - รายงาน 7 วันอันตราย ของตำบลวังยางมีเกิดอุบัติเหตุ 2 ครั้ง แต่ไม่เข้าระบบ อำเภอเนินมะปรางเกิดอุบัติเหตุ 5 ครั้ง เสียชีวิต 1 คน จังหวัดพิษณุโลกเกิดอุบัติเหตุ 24 ครั้ง เสียชีวิต 5 คน ขอบคุณพนักงาน สมาชิกสภา อบต. ทุกหมู่บ้านที่ช่วยกันมาอยู่เวรยามช่วงปีใหม่ ส่วนช่วงเทศกาลสงกรานต์เตรียมวางแผนไว้ด้วย

 - แจ้งจ่าเอก ศักดิ์ชัย เชิดสันเทียะ เจ้าพนักงานป้องกันและบรรเทาสาธารณภัยปฏิบัติงาน เรื่องการส่งน้ำปีนี้น่าจะใช้เยอะ ปัญหาตอนนี้บ่อของ อบต. รับได้แค่ 2 เที่ยว ถ้าสูบน้ำใต้ดินได้ก็ควรสูบ หาวิธีแก้ไข วางแผนล่วงหน้าไว้ยามฉุกเฉิน และให้เตรียมเวรยามช่วงฤดูแล้ง หากมีเหตุไฟไหม้

 - วันที่ 9 มกราคม 2563 อบต. จะทำบุญเลี้ยงเพลพระซึ่งทำเป็นประจำทุกปี ให้สมาชิกสภา อบต. ทำอาหารมาหมู่ละ 1 อย่าง หมู่ที่ 1 ขนมจีนน้ำยา หมู่ที่ 2 ลาบหมู หมู่ที่ 3 น้ำพริกปลาร้า + ผักต้ม หมู่ที่ 5 ต้มยำขาหมู หมู่ที่ 6 แกงเขียวหวานไก่ หมู่ที่ 7 ต้มไก่ ส่วนปลาทับทิมถ้าจะเอาด้วยต้องใช้ 10 ตัว ถวายพระพุทธ 1 ตัว ถวายพระสงฆ์ 9 ตัว มีการจับรางวัลของขวัญ 11 ชิ้น โดยให้เขียนชื่อพนักงานทั้งหมดลงในสลาก ตัดชื่อผู้บริหาร สมาชิกสภา อบต. หัวหน้าส่วนออก ให้พนักงานช่วยร่วมบริจาคเงินซื้อผลไม้และขนมหวาน ส่วนผู้บริหารจะดูแลเรื่องน้ำดื่มทุกชนิด

 - วันที่ 8 มกราคม 2563 ให้พนักงานทุกคนช่วยทำความสะอาดภายในสำนักงาน จัดโต๊ะหมู่บูชา จัดดอกไม้ ปีใหม่ปีนี้เน้นเรื่องความสะอาดและการทำงานให้ดีขึ้นกว่าเดิม

 - วันที่ 10 มกราคม 2563 เวลา 08.00 น. มีโครงการวิ่งไล่ยุงที่สาธารณสุขอำเภอ ใส่เสื้อเหลือง

 - หารือเรื่องทางหลวง มีการตีเส้นขาวกีดขวางทางจราจร บริเวณตลาดนัด แจ้งให้ติดต่อทางหลวง โดยตอนนี้ให้นำสีสเปรย์สีดำไปฉีดพ่นเส้นขาวไปก่อน

 - แจ้งเก็บเงินออมวันละบาทภายในสิ้นเดือนมกราคม 2563 ให้นายสาคร ทองจีน ทำบัญชีรายรับรายจ่ายทั้งหมดชี้แจงคณะกรรมการหลังจากการประชุมประจำเดือนกุมภาพันธ์ 2563 โดยให้มีการประชุมคณะกรรมการก่อนในช่วงต้นเดือนกุมภาพันธ์ 2563

 ปิดประชุม เวลา 10.26 น.

(ลงชื่อ) สถาพร มีกมล ผู้จดบันทึกรายงานการประชุม

 (นายสถาพร มีกมล)

 เจ้าพนักงานธุรการปฏิบัติงาน

(ลงชื่อ) ปัญญา คำหล่อ ผู้ตรวจรายงานการประชุม

 (นายปัญญา คำหล่อ)

 นายกองค์การบริหารส่วนตำบลวังยาง